b'\n_START_ARTICLE_\nArthur Wellesley, Unang Duke ng Wellington\n_START_SECTION_\nTalambuhay\n_START_PARAGRAPH_\nIsinilang si Wellesley sa Dublin, Irlanda sa kaparehong taon nang isilang din si Napoleon Bonaparte.  Si Bonaparte ang pinakamagiting na kalaban ni Wellesley noong kanilang kapanahunan.  Nag-aral sa Kolehiyo ng Eton sa Inglatera, at naging opisyal sa hukbo ng Britanya noong 1787.  Nagsilbi rin siya sa Parlamento ng Inglatera.  Ginawa siyang isang Duke ng Wellington ni Haring George III, at dahil sa kaniyang mga katangiang - katulad ng katapangan, pagkamahigpit at pagkakaroon ng paninindigan - siya ay tinagurian bilang Bakal na Duke (o Iron Duke).  Nanungkulan siya bilang punong ministro mula 1828 hanggang 1830._NEWLINE_Napangasawa niya si Catherine Pakenham noong 1806, kung kanino siya nagkaroon ng dalawang supling.  Nang mamatay, inilibing siya sa Katedral ni San Pablo.'